21 Joale ba reteleha ba tsamaea ’me ba beha bana ba banyenyane le liphoofolo tse ruiloeng le lintho tsa bohlokoa ka pele ho bona.+ 22 Ba ne ba le hōle le ntlo ea Mikea ha banna ba neng ba le matlong a haufi le ntlo ea Mikea+ ba bokelloa ’me ba leka ho fumana bara ba Dane. 23 Ha ba ntse ba hoeletsa bara ba Dane, joale ba reteletsa lifahleho tsa bona ’me ba re ho Mikea: “Molato ke’ng ka uena+ ha le bokelletsoe?” 24 Kahoo a re: “Le nkile melimo+ ea ka eo ke e entseng,+ le eena moprista,+ ’me lea tsamaea, ke sa tla hlola ke e-ba le eng?+ Joale, ho tla joang hore le re ho ’na, ‘Molato ke’ng ka uena?’” 25 Eaba bara ba Dane ba re ho eena: “U se ke ua lumella lentsoe la hao hore le utloahale haufi le rōna, esere banna bao moea oa bona o utloileng bohloko+ ba le hlasela, ’me ua lokela ho lahleheloa ke moea oa hao le moea oa ba ntlo ea hao.” 26 Bara ba Dane ba ’na ba tsamaea; Mikea a bona hore ba matla ho mo feta,+ kahoo a reteleha ’me a khutlela ntlong ea hae.